Zakon o kino-filmovima 1927.
<s>Zakon o kino-filmovima 1927. godine () je zakon koji je britanski Parlament izglasao 1927. godine u svrhu poticanja i zaštite domaće filmske industrije u Ujedinjenom Kraljevstvu.</s><s>Povod za donošenje je bio uspon hollywoodskih studija tokom 1920-ih, odnosno njegova izrazita dominacija nad drugim svjetskim kinematografijama, ukljućujući britansku, koja joj se nije mogla ravnopravno suprotstaviti.</s><s>Zakon je zato propisao da britanske kino-dvorane tokom sljedećih 10 godina moraju prikazivati najmanje 7,5 % britanskih filmova kao dio svog repertoara (a što je godine 1935. povećano na 10 %), a pri čemu je izuzetno precizno propisano koji se filmovi mogu smatrati britanskim - snimljeni u Ujedinjenom Kraljevstvu, po djelima britanskih autora, sa britanskom glumačkom postavom i ekipom i sl.</s><s>Zakonodavac se nadao da će na taj način kino-prikazivači biti potaknuti da stvaraju vlastite filmove kako bi ispunili kvotu, odnosno stvore i održavaju domaću filmsku produkciju.</s>

<s>Iako su neki pojedinci kao Alexander Korda iskoristili odredbe zakona kako bi stvorili uspješna poduzeća, uglavnom se smatra kako zakon nije postigao svoj cilj.</s><s>Kao glavni razlog za to se navodi to da su hollywoodski studiji doskočili njegovim odredbama osnivajući vlastite podružnice u Britaniji, odnosno snimajući filmove čija je glavna svrha bila ispuniti kvotu.</s><s>Oni su se isticali niskim budžetom, brzinom produkcije i uglavnom lošom kvalitetom, te su stekli pogrdni nadimak brzinski filmovi za kvotu ().</s><s>S obzirom da su se smatrali filmovima za jednokratnu upotrebu, mnogi od njih su izgubljeni.</s><s>Dio filmskih historičara, međutim, smatra da su imali pozitivnu ulogu u razvoju britanske kinematografije, najviše zato što su omogućili nizu talentiranih sineasta da steknu vrijedna iskustva (kao što je slučaj sa Michaelom Powellom), odnosno zato što su na filmu zabilježili pojedince i fenomene tadašnje britanske popularne kulture koji bi inače bili izloženi potpunom zaboravu.</s>

<s>Vanjske veze
 In Praise of the Quota</s>

<s>1927. na filmu
Britanska kinematografija</s>

